cyanic-selkie/wikianc huggingface dataset:
Άγιος Βασίλειος Βοιωτίας
Ο Άγιος Βασίλειος είναι παραθαλάσσιος οικισμός στον νομό Βοιωτίας με υψόμετρο 10 μέτρα. Βρίσκεται στα σύνορα Βοιωτίας - Αττικής και στα βορειοανατολικά παράλια του Κορινθιακού κόλπου. Απέχει 30 χλμ. ΝΔ. της Θήβας και 14 χλμ. ΝΔ. από το Καπαρέλλι, του οποίου είναι το επίνειο και καλοκαιρινό θέρετρο. Διαθέτει δύο παραλίες με χονδρή άμμο, λίγες ταβέρνες και ενοικιαζόμενα δωμάτια.
Διοικητικά, σύμφωνα με το σχέδιο Καλλικράτης, μαζί με το Καπαρέλλι και το Καλαμάκι αποτελούν τη τοπική κοινότητα Καπαρελλίου που υπάγεται στη δημοτική ενότητα Πλαταιών του Δήμου Θηβαίων και σύμφωνα με την απογραφή του 2011 έχει πληθυσμό 100 κατοίκους.
Πηγές
κατηγορία:Χωριά του νομού Βοιωτίας Κατηγορία:Δήμος Θηβαίων
Οδός 25ης Μαρτίου (Θεσσαλονίκη)
μικρογραφία|Η Βίλλα Μορντώχ στη συμβολή της 25ης Μαρτίου με τη λεωφόρο Βασιλίσσης Όλγας. Η Οδός 25ης Μαρτίου είναι δρόμος της Θεσσαλονίκης. Ξεκινάει από την οδό Αλεξάνδρου Παπαναστασίου και αφού περάσει τις λεωφόρους Καραμανλή (Νέα Εγνατία), Βασιλίσσης Όλγας και Γεωργίου Παπανδρέου καταλήγει στη νέα παραλία της πόλης.
Περιγραφή
Ο δρόμος πήρε το όνομά του από την ημέρα της επίσημης έναρξης της Eλληνικής Eπανάστασης του 1821 (25 Μαρτίου). Είναι ένας από τους κύριους δρόμους του Ε’ Δημοτικού Διαμερίσματος Θεσσαλονίκης και κατά μήκος του συναντάει κανείς μεταξύ άλλων τη διατηρητέα Βίλλα Μορντώχ, και το Μέγαρο Μουσικής Θεσσαλονίκης στην παραλία.
Έως τον Μεσοπόλεμο είχε διαμορφωθεί, δίπλα στη συνοικία των Πύργων, ο οικισμός Ουζεΐρ-μπεη. Ήταν ένας συνοικισμός με πρωτόγονες συνθήκες διαβίωσης. Αποτελούνταν από πρόχειρες παράγκες από τσίγκο, στέγες από πισσόχαρτο και με πάτωμα το χώμα. Εκεί διέμεναν κάποιοι από τους πρόσφυγες του 1914, τους πυροπαθείς της πυρκαγιάς του 1917 καθώς και πρόσφυγες της Μικρασιατικής Καταστροφής του 1922. Ο συνοικισμός βρισκόταν στην έκταση μεταξύ των σημερινών οδών 28ης Οκτωβρίου, Βασιλίσσης Όλγας, 25ης Μαρτίου και Μακεδονίας.
Το 1954 ο υπουργός Δημοσίων Εργων Κ. Καραμανλής ξήλωσε τις γραμμές του Τραμ Θεσσαλονίκης και κατήργησε τη γραμμή τραμ Ντεπώ-Τσιμισκή (η οποία περιλάμβανε και τη στάση Μαρτίου). Τα τελευταία χρόνια στον δρόμο γίνονται έργα για την κατασκευή σταθμού του μετρό της πόλης, στη συμβολή της 25ης Μαρτίου με την οδό Σόλωνος (σταθμός Πατρικίου, o oποίος από τον Νοέμβριο του 2017 μετονομάσθη σε σταθμό μετρό 25ης Μαρτίου).
Παραπομπές
Κατηγορία:Δρόμοι της Θεσσαλονίκης
Νίκου Βλαντ
Ο Νικολάε «Νίκου» Βλαντ (ρουμανικά:  Nicolae "Nicu" Vlad, γεννήθηκε 1 Νοεμβρίου 1963) είναι Ρουμάνος πρώην αρσιβαρίστας βαρέων βαρών. Αγωνίστηκε για τη Ρουμανία σε τέσσερις Ολυμπιακούς Αγώνες (μεταξύ 1984 και 1996) και κατέκτησε ένα χρυσό, ένα αργυρό και ένα χάλκινο μετάλλιο. Κέρδισε τον παγκόσμιο τίτλο τρεις φορές και κατέρριψε δύο φορές παγκόσμιο ρεκόρ στο αρασέ. Το 2006 εξελέγη μέλος του Hall of Fame της Διεθνούς Ομοσπονδίας Άρσης Βαρών. Εξακολουθεί να είναι ιδιαίτερα αξιοσημείωτος για την επίτευξη του βαρύτερου αρασέ, διπλάσιο του σωματικού βάρους του, σηκώνοντας 200,5 κιλά στην κατηγορία των 100 κιλών.
Βιογραφία
Γεννήθηκε σε μια οικογένεια τριών αδερφών και μιας αδερφής σε ένα χωριό της κομητείας Γκαλάτσι. Η μητέρα του ήταν νοικοκυρά και ο πατέρας του εργαζόταν για τον εθνικό σιδηροδρομικό μεταφορέα Căile Ferate Române (Ρουμανικοί Σιδηρόδρομοι). Ο Βλαντ δεν έκανε κάποιο συγκεκριμένο άθλημα, αλλά ήταν δυνατός άνδρας και ξεκίνησε να ασχολείται με το άθλημα της άρσης βαρών το 1978. Αφού ολοκλήρωσε το σχολείο στο Γκαλάτσι, μετακόμισε στο Βουκουρέστι.
Καριέρα
Το 1983 ήταν πρωταθλητής Ευρώπης Νέων. Το 1984 αγωνίστηκε στην πρώτη μεγάλη διοργάνωση της καριέρας του, τους Ολυμπιακούς Αγώνες του Λος Άντζελες. Η απουσία των χωρών του Ανατολικού μπλοκ του έδωσε την μεγάλη ευκαιρία να αναδειχθεί χρυσός Ολυμπιονίκης στα 21 του ανυψώνοντας 392,5 κιλά στο σύνολο με 32,5 κιλά διαφορά. Από την επόμενη χρονιά ξεκίνησε να αγωνίζεται στην κατηγορία των 100 κιλών κατακτώντας τον τίτλο του Πρωταθλητή Ευρώπης στο Κατοβίτσε με σύνολο 400 κιλών και στο Παγκόσμιο Πρωτάθλημα Άρσης βαρών κατέλαβε την τρίτη θέση με σύνολο 405 κιλών. Το 1986 ήταν για δεύτερη φορά Πρωταθλητής Κόσμου στη Βάρνα ανυψώνοντας 200,5 κιλά στο αρασέ (επίδοση που ήταν παγκόσμιο ρεκόρ) και 437,5 κιλά στο σύνολο. Στους Ολυμπιακούς Αγώνες του 1988 κατέκτησε το αργυρό μετάλλιο σηκώνοντας 402,5 κιλά στο σύνολο, μένοντας μακριά από το χρυσό μετάλλιο.
Το 1990 με την κατάκτηση του τρίτου τίτλου του ως πρωταθλητή κόσμου, ο Βλαντ και ο προπονητής του, Ντραγκομίρ Τσιορόσλαν, μετακόμισαν στις Ηνωμένες Πολιτείες Αμερικής για να προπονηθούν σε διάφορα μέρη σε όλη τη χώρα. Στους Ολυμπιακούς Αγώνες του 1992 ανέβηκε μία ακόμη κατηγορία, σε αυτή των 110 κιλών και κατέλαβε την τέταρτη θέση. Τελευταία διοργάνωση της καριέρας του οι Ολυμπιακοί Αγώνες της Ατλάντας, όπου κατάφερε να κερδίσει το χάλκινο μετάλλιο ανυψώνοντας στο σύνολο 420 κιλά.
Αποσύρθηκε μετά τους Ολυμπιακούς Αγώνες του 1996 για να γίνει εθνικός προπονητής. Το 2001 εξελέγη πρόεδρος της Ρουμανικής Ομοσπονδίας Άρσης Βαρών και το 2004 αντιπρόεδρος της Ρουμανικής Ολυμπιακής Επιτροπής. Διετέλεσε επίσης πρώτος αντιπρόεδρος της Διεθνούς Ομοσπονδίας Άρσης Βαρών.
«Ρουμανική άρση θανάτου»
Λόγω του Βλαντ, η άρση με πλάτη και ημιδύσκαμπτα πόδια (με μορφή παρόμοια με deadlift) έγινε γνωστή ως η «ρουμανική άρση θανάτου». Ορισμένοι Αμερικανοί αθλητές τον είδαν να κάνει τις άρσεις θανάτου στην αίθουσα προπόνησης των Ολυμπιακών Αγώνων πριν είτε κερδίσει ένα μετάλλιο, είτε κάνει παγκόσμιο ρεκόρ ή και τα δύο. Δεδομένου ότι είναι Ρουμάνος, η άσκηση ονομάστηκε ρουμανική άρση θανάτου, και αυτό είναι το όνομα με το οποίο γνωρίζουν οι περισσότεροι την άσκηση. Καθώς η άσκηση δεν περιλαμβάνει άρση του βάρους από το έδαφος, δεν είναι τεχνικά deadlift, αλλά μάλλον μία ισχυρή σύνθετη κίνηση που ενισχύει τους ίδιους μύες.
Εξωτερικοί σύνδεσμοι
Κατηγορία:Ρουμάνοι αθλητές της άρσης βαρών Κατηγορία:Αθλητές της άρσης βαρών στους Θερινούς Ολυμπιακούς Αγώνες 1984 Κατηγορία:Ολυμπιονίκες της άρσης βαρών Κατηγορία:Ρουμάνοι Ολυμπιονίκες Κατηγορία:Αθλητές της άρσης βαρών στους Θερινούς Ολυμπιακούς Αγώνες 1988 Κατηγορία:Αθλητές της άρσης βαρών στους Θερινούς Ολυμπιακούς Αγώνες 1992 Κατηγορία:Αθλητές της άρσης βαρών στους Θερινούς Ολυμπιακούς Αγώνες 1996 Κατηγορία:Κάτοχοι μεταλλίων του Ευρωπαϊκού Πρωταθλήματος Άρσης Βαρών Κατηγορία:Κάτοχοι μεταλλίων του Παγκοσμίου Πρωταθλήματος Άρσης Βαρών Κατηγορία:Προπονητές άρσης βαρών Κατηγορία:Εισαχθέντες στο Hall of Fame της IWF
Περιοχή Μουχέζα
Η Περιοχή Μουχέζα (Αγγλικά: Muheza District και Σουαχίλι: Wilaya ya Muheza), είναι μία από τις οκτώ Περιοχές - Επαρχίες στην Περιφέρεια Τάνγκα της Τανζανίας. Στα βόρεια συνορεύει με την Κένυα, στα ανατολικά από την Τάνγκα (Tanga) και τον Ινδικό Ωκεανό, στα νότια από την Περιοχή Πανγκάνι (Pangani District) και στα δυτικά από τις Περιοχές του Λουσότο (Lushoto District) και Κορόγκουε (Korogwe District).
Ετυμολογία
Η προέλευση της ονομασίας Μουχέζα (Muheza) σχετίζεται πολύ με τη φυλή Ουαμποντέι (Wabondei, ενικός Μποντέι [Bondei]) η οποία βρίσκεται στην περιοχή Τάνγκα (Tanga).
Ιστορίες από ηλικιωμένους και ιστορικούς λένε ότι η προέλευση της ονομασίας Μουχέζα (Muheza) είναι Μχέζα (Mheza) (προσέξατε την ορθογραφία). Αυτές οι ιστορίες αναφέρουν ότι υπήρξε πόλεμος μεταξύ των Ουαμποντέι (Wabondei) και των Ουαντίγκο (Wadigo, ενικός Ντίγκο [Diggo]), δύο μεγάλων φυλών στην Περιφέρεια Τάνγκα. Ο πόλεμος προκλήθηκε από τους Ουαζιγκούα (Wazigua, ενικός Ζιγκούα [Zigua], μια άλλη φυλή που βρέθηκε στην Περιφέρεια Τάνγκα), οι οποίοι ετράπησαν σε φυγή από τις περιοχές του Κιλίντι (Kilindi) και εγκαταστάθηκαν κατά μήκος των παράκτιων περιοχών της Τάνγκα (Tanga).
Έτσι, οι μάχες ξεκίνησαν από τις ακτές και εξαπλώθηκαν προς τις περιοχές της Μουχέζα (Muheza). Οι Ουαζιγκούα (Wazigua) είναι το ίδιο με τους Ουαμποντέι (Wabondei), δηλαδή όταν οι Ουαζιγκούα (Wazigua) εγκαταστάθηκαν κατά μήκος των παράκτιων περιοχών της Τάνγκα, άλλαξαν την ονομασία της φυλής τους σε Ουαμποντέι (Wabondei).
Τότε, οι Ουαντίγκο (Wadigo) νικήθηκαν από τους Ουαμποντέι (Wabondei) και έτρεξαν προς τις περιοχές της πόλης Τάνγκα όπου έχουν εγκατασταθεί μέχρι σήμερα. Έκτοτε, οι Ουαμποντέι (Wabondei) κατοίκησαν σε αυτές τις περιοχές και άρχισαν να την αποκαλούν Μχέζα (Mheza), αλλά αργότερα άνθρωποι από άλλες περιοχές της χώρας άρχισαν να μεταναστεύουν στη Μχέζα (Mheza) και άρχισαν να την αποκαλούν «Μουχέζα» («Muheza») αντί για «Μχέζα» («Mheza»), προσθέτοντας το «ου» μεταξύ του «Μ» και του «χ». Έτσι προέκυψε η ονομασία «Μουχέζα» («Muheza»).
Δημογραφικά
280px|thumb|left|Φωτογραφία της Επαρχίας Μουχέζα. Σύμφωνα με την Εθνική Απογραφή του 2002 στην Τανζανία, ο πληθυσμός στην Επαρχία Μουχέζα (Muheza District), ήταν 279.423 άτομα και το 2012 μειώθηκε στα 204.461 άτομα.
Ιστορία
Το 2007, η Περιοχή Μουχέζα (Muheza District), διαχωρίστηκε διοικητικά σε δύο μικρότερες Περιοχές (Επαρχίες), την:
Τμήματα
Η Επαρχία Μουχέζα (Muheza District), διαιρείται διοικητικά σε 33 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012): • 4
Σημειώσεις
<references responsive="0" group="Σημ." />
Πηγές
Κατηγορία:Επαρχίες της Περιφέρειας Τάνγκα Κατηγορία:Επαρχίες της Τανζανίας
Σαιν-Μαρτέν-ντ'Αρκ
Το Σαιν-Μαρτέν-ντ'Αρκ (γαλλικά: Saint-Martin-d'Arc) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σαιν-Μαρτενό (γαλλικά: Saint-Martenots).
Τουρισμός στο Κοσσυφοπέδιο
Τα μνημεία του Κοσσυφοπεδίου ταξινομούνται ως κοινή ιδιοκτησία για την οποία η κοινωνία είναι υπεύθυνη να τα διατηρήσει για να μεταδώσει την αυθεντικότητά τους στις επόμενες γενιές.
Το Κοσσυφοπέδιο έχει ποικίλα φυσικά χαρακτηριστικά. Περιβάλλεται από βουνά: τα βουνά Σαρ που βρίσκονται στα νότια και νοτιοανατολικά, συνορεύοντας με την πΓΔΜ, ενώ τα βουνά Κοπαονίκ βρίσκονται στα βόρεια. Τα νοτιοδυτικά σύνορα με το Μαυροβούνιο και την Αλβανία είναι επίσης ορεινά, και είναι η θέση της υψηλότερης κορυφής της χώρας, της Γκιεράβιτσα με υψόμετρο 2.656 μέτρων. Η κεντρική περιοχή είναι κυρίως λοφώδης, αλλά δύο μεγάλες πεδιάδες διασκορπίζονται πάνω από τη δυτική και την ανατολική πλευρά του Κοσσυφοπεδίου, αντίστοιχα, την πεδιάδα Μετόχιγια και την πεδιάδα του Κοσσυφοπέδιου.
Το μεγαλύτερο μέρος των διεθνών τουριστών που επισκέπτονται το Κοσσυφοπέδιο προέρχονται από την Αλβανία, τη Γερμανία, την Ιταλία, τις Ηνωμένες Πολιτείες, το Ηνωμένο Βασίλειο, την Κροατία και την Αυστρία. Ο τουρισμός είναι ένας αναπτυσσόμενος τομέας και περισσότεροι τουρίστες επισκέπτονται τη χώρα κάθε χρόνο.
Πόλεις
Ορισμένες από τις πιο δημοφιλείς πόλεις περιλαμβάνουν:
Στατιστικά
Ο Στατιστικός Οργανισμός της Δημοκρατίας του Κοσσυφοπεδίου δημοσίευσε στατιστικά στοιχεία ξενοδοχείων σε τριμηνιαία βάση, αρχής γενομένης από το 2008. Ο αναφερόμενος αριθμός διανυκτερεύσεων από μη κατοίκους ήταν μεταξύ 10.000 και 13.000 ανά τρίμηνο το 2008. μεταξύ 14.000 και 24.000 το 2009. μεταξύ 16.000 και 22.000 το 2010 και μεταξύ 11.000 και 22.000 το 2011. Σύμφωνα με τον Στατιστικό Οργανισμό του Κοσσυφοπεδίου, ο συνολικός αριθμός επισκεπτών στο τρίτο τρίμηνο του 2016 ήταν 36.872 επισκέπτες, εκ των οποίων οι 29.23% ήταν ντόπιοι και 70.77% ήταν ξένοι.
Ο ακόλουθος πίνακας απεικονίζει τον αριθμό των μη κατοίκων επισκεπτών σύμφωνα με τη χώρα προέλευσης τους που καταγράφηκαν το 2011. Τα στοιχεία έχουν εκδοθεί από τη Στατιστική Υπηρεσία της Δημοκρατίας του Κοσσυφοπεδίου.
Ζητήματα που επηρεάζουν τον τουρισμό
Η Σερβία θεωρεί ότι το Κοσσυφοπέδιο αποτελεί αναπόσπαστο μέρος της επικράτειάς της και επομένως δεν θεωρεί ότι το καθορισμένο σημείο διέλευσης με το Κοσσυφοπέδιο είναι διεθνές σύνορο. Η Σερβία δεν εφαρμόζει σφραγίδες εισόδου ή εξόδου στα διαβατήρια εκείνων που χρησιμοποιούν αυτές τις διασταυρώσεις. Η Σερβία επίσης δεν αναγνωρίζει τα καθορισμένα σημεία εισόδου μεταξύ του Κοσσυφοπεδίου (συμπεριλαμβανομένου του αεροδρομίου της Πρίστινα) και τρίτων χωρών επειδή δεν βρίσκονται υπό τον έλεγχο των σερβικών αρχών. Η είσοδος αλλοδαπών υπηκόων στη Σερβία απορρίπτεται από σέρβους αξιωματικούς των συνόρων, εάν έχουν σφραγίσματα εισόδου της Δημοκρατίας του Κοσσυφοπεδίου στα διαβατήρια τους. Εάν σχεδιάζεται επίσκεψη στη Σερβία μετά την επίσκεψή τους στο Κοσσυφοπέδιο, η αρχική είσοδος στο Κοσσυφοπέδιο πρέπει να γίνει μέσω της Σερβίας.
Οι πολίτες των πρώην δημοκρατιών της Γιουγκοσλαβίας μπορούν να χρησιμοποιούν εθνικό δελτίο ταυτότητας στις συνοριακές διαβάσεις χωρίς σφράγισμα.
Σημειώσεις και παραπομπές
Σημειώσεις: Παραπομπές:
Λυρνησσός
Στην ελληνική μυθολογία η Λυρνησσός ήταν μια κωμόπολη ή την πόλη της Δαρδανίας (Μικρά Ασία), την οποία κατοικούσαν Κίλικες. Ήταν στενά συνδεδεμένη με την κοντινή Θήβη. Την εποχή του Τρωικού Πολέμου, ειπώθηκε ότι είχε αποκλειστεί από τον βασιλέα Μύνη. Η χήρα σύζυγός του ήταν η Βρισηίδα, η οποία αργότερα έγινε ένα λάφυρο πολέμου του Αχιλλέα.
Σάρδησσος
Η Σάρδησσος ήταν πόλη της Λυκίας. Κατά τον Στέφανο Βυζάντιο ήταν πλησίον της Λυρνησσού. Εκεί λατρευόταν ο Δίας με την επίκληση Σαρδήσσιος και ιδρυτής της αναφέρεται ο Σαρδήσσιος.
Αναφορές
Κατηγορία:Αρχαίες πόλεις της Μυσίας
Σαιν-Μαρτέν-ντε-λα-Πορτ
Το Σαιν-Μαρτέν-ντε-λα-Πορτ (γαλλικά: Saint-Martin-de-la-Porte) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σαιν-Μαρτενένς ή Σαιν-Μαρτενέν (γαλλικά: Saint-Marteninches ή Saint-Martenins).
Παραπομπές
Κατηγορία:Κοινότητες της Σαβοΐας
Ιωάννα της Άκρας
Η Ιωάννα της Άκρας (1272 - 23 Απριλίου 1307) ήταν δεύτερη κόρη του Εδουάρδου Α' της Αγγλίας και της πρώτης πρώτης συζύγου του Ελεονώρας της Καστίλης, ονομάστηκε Άκρας επειδή γεννήθηκε στην Άκρα την εποχή που οι γονείς της μετείχαν στην Η΄ Σταυροφορία. Παντρεύτηκε δυο φορές την πρώτη με τον Ριχάρδο ντε Κλερ, 7ο κόμη του Γκλόστερ έναν από ισχυρό άνδρα στο βασίλειο του πατέρα του και τη δεύτερη μυστικά με τον Ραλφ του Μόνθερμερ έναν ευγενή της βασιλικής αυλής. Η Ιωάννα της Άκρας έμεινε γνωστή για τα πολλά θαύματα που έγιναν στον τάφο της και τις αναφορές του ονόματος της στη λογοτεχνία.
Παιδικά χρόνια
Η Ιωάννα της Άκρας γεννήθηκε την άνοιξη του 1272 στο βασίλειο της Άκρας στο σημερινό Ισραήλ την εποχή που οι γονείς της μετείχαν στην Η΄ Σταυροφορία, ο παππούς της Ερρίκος Γ΄ της Αγγλίας ζούσε και ο πατέρας της ήταν ακόμα διάδοχος. Οι γονείς της αναχώρησαν από τους Αγίους Τόπους αμέσως μετά τη γέννηση της, πέρασαν από τη Σικελία και στην Ισπανία και άφησαν την Ιωάννα στη Γαλλία στο σπίτι της γιαγιάς της Ιωάννας, κόμισσας του Πονθιέ. Η γιαγιά της την ανέθρεψε με τη βοήθεια ενός επισκόπου, η Ιωάννα ευχαριστιόταν να παίζει στους αμπελώνες και στις ηλιόλουστες κοιλάδες, το σπίτι της γιαγιάς της ήταν γνωστό για την πολύ δίκαιη επίβλεψη.
Η Ιωάννα μεγάλωσε και ο πατέρας της που αναζητούσε ισχυρούς γαμπρούς για να αποκτήσει μεγάλη πολιτική δύναμη μέσω συμμαχιών τακτοποίησε τον γάμο της Ιωάννας όταν ήταν 5 ετών με τον Χάρτμαν γιο του Ροδόλφου Α΄ της Γερμανίας. Η Ιωάννα που ζούσε ευχάριστα στη Γαλλία δεν ένοιωσε κανένα δέος όταν είδε τους γονείς της και κράτησε διακριτή απόσταση μαζί τους.
Πρώτος γάμος με τον Γιλβέρτο ντε Κλερ
Το δυστύχημα για τον Εδουάρδο Α' ήταν ότι ο μελλοντικός γαμπρός του πέθανε πριν συναντηθεί με την κόρη του, σύμφωνα με το έγγραφο το σκάφος με το οποίο ταξίδευε να επισκεφτεί τον πατέρα του έπεσε σε ομίχλη, έχασε την ορατότητα και συνετρίβη σε βράχο. Ο Εδουάρδος Α' αμέσως μετά τον θάνατο του Χάρτμαν ρύθμισε νέο γάμο για την Ιωάννα με τον ισχυρό ευγενή Γιλβέρτο ντε Κλερ κόμη του Γκλόστερ, ο Γιλβέρτος ήταν 42 ετών και 30 χρόνια μεγαλύτερος από την Ιωάννα. Ο κόμης συμφώνησε με τον Άγγλο βασιλιά να γίνει κατάσχεση των εδαφών του ώστε να δοθούν ως προίκα στη σύζυγο του μαζί με 2.000 ασημένια μάρκα. Ο Γιλβέρτος ερωτεύτηκε παράφορα την Ιωάννα και προσπάθησε με κάθε μέσο να κερδίσει και τον δικό της έρωτα κάτι πολύ δύσκολο λόγω μεγάλης διαφοράς ηλικίας, για να το πετύχει της έκανε πολύ πλούσια δώρα και φορέματα. Το ζευγάρι παντρεύτηκε στις 30 Απριλίου 1290 στο Αββαείο του Ουέστμινστερ, μαζί απέκτησαν 4 παιδιά :
Ο Γιλβέρτος ντε Κλερ πέθανε στις 7 Δεκεμβρίου 1295.
Δεύτερος μυστικός γάμος της Ιωάννας με τον Ράλφ του Μόνθερμερ
Έναν χρόνο πριν τον θάνατο του πρώτου συζύγου της η Ιωάννα ερωτεύτηκε τον Ραλφ ντε Μόνθερμερ άρχοντα της βασιλικής αυλής. Η Ιωάννα έπεισε τον πατέρα της να τον στέψει ιππότη, τότε ήταν μεγάλο σκάνδαλο για τις πριγκίπισσες να παντρευτούν άρχοντα κατώτερης κοινωνικής τάξης γι'αυτό η Ιωάννα της Άκρας τον παντρεύτηκε κρυφά. Ο πατέρας της σχεδίαζε νέο γάμο με τον Αμεδαίο Ε' της Σαβοΐας στις 16 Μαρτίου 1297, η Ιωάννα βρέθηκε σε πολύ δύσκολη θέση επειδή παντρεύτηκε χωρίς να το γνωρίζει ούτε ο πατέρας της.
Η Ιωάννα έστειλε τα 4 παιδιά στον πατέρα της για να μαλακώσει την οργή του αλλά ο Εδουάρδος δεν ενθουσιάστηκε, κατάλαβε τις προθέσεις της κόρης του έκανε κατάσχεση των εδαφών της και ρύθμισε νέο γάμο με τον Αμεδαίο της Σαβοΐας. Η Ιωάννα μπροστά σε αδιέξοδο ανέφερε στον πατέρα της τον μυστικό γάμο, εκείνος οργίστηκε και διέταξε τη φυλάκιση του Ραλφ του Μόνθερμερ στο κάστρο του Μπρίστολ, ο κόσμος του βασιλείου διχάστηκε για τον γάμο αυτό αλλά οι περισσότεροι πήγαν με το μέρος της Ιωάννας. Η Ιωάννα έπεισε τον πατέρα της ότι δεν είναι κακό να παντρεύονται άνθρωποι με κοινωνική ανισότητα αν υπάρχει μεταξύ τους αγάπη και τον μαλάκωσε, όταν έμαθε την εγκυμοσύνη της το καλοκαίρι του 1297 ο Εδουάρδος Α' αναγνώρισε για γαμπρό του. Το πρώτο τους παιδί η Μαρία γεννήθηκε τον Οκτώβριο του 1297 και ο βασιλιάς διέταξε την αποφυλάκιση του γαμπρού του, ο Ραλφ του Μόνθερμερ του έδωσε όρκο υποτέλειας και του παραχωρήθηκαν οι τίτλοι του κόμη του Γκλόστερ και του κόμη του Χέρτφορντ, τα παιδιά τους ήταν :
Η Ιωάννα της Άκρας ήταν το τέταρτο παιδί του Εδουάρδου Α' και της Ελεονόρας της Προβηγκίας, πολλά από τα αδέλφια της πέθαναν σε νηπιακή ηλικία και άλλα στην εφηβεία. Τα παιδιά από τον πρώτο γάμο του πατέρα της που επέζησαν ήταν εκτός από την ίδια οι 4 αδελφές της Ελεονώρα της Αγγλίας, κόμισσα του Μπαρ, Μαργαρίτα της Αγγλίας, δούκισσα της Βραβάντης, Μαρία του Γούντστοκ και Ελισάβετ του Ρούντλαν από τα αγόρια επέζησε μόνο ο μικρότερος Εδουάρδος Β΄ της Αγγλίας ο οποίος θα είναι και διάδοχος. Έζησε 4 χρόνια στην αυλή της από μητέρα γιαγιάς της στο Πονθιέ, ο Εδουάρδος Α' δεν είχε στενές σχέσεις με όλα τα παιδιά του αλλά ήταν περισσότερο ανεκτικός και τρυφερός στις κόρες του.
Ο πατέρας της δεν της συγχώρησε ποτέ τον μυστικό γάμο με τον Ραλφ του Μόνθερμερ παρόλο που τον δέχτηκε, της έκοψε τα προνόμια, τους τίτλους και τον μισθό αλλά όταν γέννησε το πρώτο εγγόνι με τον Μόνθερμερ το πανηγύρισε περισσότερο από ότι όταν γεννήθηκε η ίδια δίνοντας τεράστια αμοιβή στον αγγελιοφόρο. Η Ιωάννα και ο δεύτερος σύζυγος της είχαν στενές σχέση με τον αδελφό της Εδουάρδο της Ουαλίας, όταν συγκρούστηκε με τον πατέρα του και του πήρε τη βασιλική σφραγίδα η Ιωάννα του έδωσε τη δική της.
Θάνατος της Ιωάννας
Η Ιωάννα πέθανε στις 23 Απριλίου 1307 στη βίλα του ντε Κλερ στο Σάφφολκ, η αιτία θανάτου της παραμένει άγνωστη, το πιθανότερο είναι επιπλοκές στη γέννα όπως στις περισσότερες γυναίκες εκείνη την εποχή, αλλά δεν έχει εξακριβωθεί. Σε επτά μήνες μετά τον θάνατο της πέθανε και ο πατέρας της και ο δεύτερος σύζυγος της Ραλφ του Μόνθερμερ έχασε τον τίτλο του κόμη του Γκλόστερ. Ο τίτλος μεταφέρθηκε στον πρώτο της γιο από τον πρώτο γάμο Γιλβέρτο ντε Κλερ, 7ο κόμη του Χέρτφορντ που ήταν ο νόμιμος κάτοχος, ο Ραλφ του Μόνθερμερ συνέχισε να κατέχει το δουκάτο στη Σκωτία το οποίο του είχε παραχωρηθεί από τον πεθερό του Εδουάρδο.
Ο τάφος της Ιωάννας της Άκρας στη μονή Αυγουστινιανών μοναχών της Κλερ έγινε τόπος μεγάλου ενδιαφέροντος, 50 χρόνια μετά τον θάνατο της (1357) όταν η κόρη της Ελισάβετ άνοιξε τον τάφο βρήκε το σώμα της μητέρας της άθικτο κάτι που για τη Ρωμαιοκαθολική εκκλησία ήταν δείγμα αγιότητας. Το περιστατικό καταγράφεται στα χρονικά του 15ου αιώνα αλλά χωρίς λεπτομέρειες, καταγράφηκαν και πολλά θαύματα γύρω από τον τάφο της αλλά χωρίς επαρκή στοιχεία για την αγιοποίηση της.
Πηγές
Κατηγορία:Πριγκίπισσες της Αγγλίας Κατηγορία:Οίκος των Πλανταγενετών
Σαιν-Μαρτέν-συρ-λα-Σαμπρ
Το Σαιν-Μαρτέν-συρ-λα-Σαμπρ (γαλλικά: Saint-Martin-sur-la-Chambre) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σαιν-Μαρτεναίν (γαλλικά: Saint-Martenains).
Παραπομπές
Κατηγορία:Κοινότητες της Σαβοΐας
Βαλδουίνος Β΄ της Βουλώνης
Ο Βαλδουίνος Β΄της Βουλώνης, (Γερμ.Balwin, Γαλλ.Baudoin II, πέθανε το 1027) μέλος του Οίκου της Φλάνδρας και Κόμης της Βουλώνης (990 - 1027) ήταν μεγαλύτερος γιος και διάδοχος του Αρνούλφου Γ΄ της Βουλώνης.
Βιογραφία
Η κομητεία ήταν υποτελής στη Φλάνδρα, αλλά ο πατέρας του και ο παππούς του χάρη στην ανήλικη ηλικία του τρίτου ξαδέλφου του Βαλδουίνου Δ΄ Βαλδουίνου του Γενειοφόρου είχαν αποκτήσει την ανεξαρτησία τους. .
Ο Βαλδουίνος Β΄, ο γιος του Ευστάθιος Α΄, οι κόμητες της Νορμανδίας, του Βαλουά και της Φλάνδρας συμμάχησαν με τον Ροβέρτο Β΄ της Γαλλίας (1022) εναντίον του Όντο Β΄ του Μπλουά που απειλούσε την κυριαρχία του βασιλιά. . Ο Ερρίκος Β΄ της Γερμανίας πέθανε (1024), ο Ροβέρτος Β΄ συμφιλιώθηκε με τον Όντο Β΄ και η συμμαχία διαλύθηκε.
Ο Βαλδουίνος Β΄ έπεσε σε μάχη εναντίον του Ένγκουεραντ Α΄ του Ποντιέ, στην συνέχεια ο Ένγκουεραντ Α΄ νυμφεύτηκε τη χήρα του Βαλδουίνου Β΄.
Οικογένεια
Νυμφεύτηκε την Αντελίνα της Ολλανδίας, κόρη του Αρνούλφου κόμη της Ολλανδίας και απέκτησε:
Όταν απεβίωσε ο Βαλδουίνος Β΄, η Αντελίνα παντρεύτηκε σε δεύτερο γάμο με τον Ένγκουεραντ Α΄ του Ποντιέ.
Αναφορές σε Πηγές
Κατηγορία:Οίκος της Φλάνδρας
Κάρντιφ Σίτι Στέιντιουμ
Το Κάρντιφ Σίτι Στέιντιουμ (ουαλικά: Stadiwm Dinas Caerdydd, αγγλικά: Cardiff City Stadium) είναι αθλητικό γήπεδο και χώρος συναυλιών με χωρητικότητα 26.828 θέσεων στην περιοχή Λίκγουιθ της πρωτεύουσας της Ουαλίας Κάρντιφ. Αποτελεί την έδρα της Κάρντιφ Σίτι Φούτμπολ Κλαμπ, η οποία έπαιζε προηγουμένως στο Νίνιαν Παρκ. Το γήπεδο διαχειρίζεται η εταιρία Κάρντιφ Σίτι Στέιντιουμ που ανήκει στην Κάρντιφ Σίτι Φούτμπολ Κλαμπ Χόλντινγκς. Στο στάδιο γίνονται επίσης τα εντός έδρας παιχνίδια της ομάδας ράγκμπι Κάρντιφ Μπλουζ μέχρι το 2029.
Μετά το Μιλένιουμ Στέιντιουμ, είναι το δεύτερο μεγαλύτερο γήπεδο στο Κάρντιφ και στην Ουαλία. Το γήπεδο αποτελεί μέρος της ανάπτυξης του Λίκγουιθ, η οποία περιλαμβάνει επίσης το Κάρντιφ Ιντερνάσιοναλ Σπόρτς Στέιντιουμ. Το γήπεδο θα αποκτήσει χορηγό όταν θα έχουν πωληθεί τα δικαιώματα ονομασίας του. Το γήπεδο εγκαινιάστηκε επίσημα στις 22 Ιουλίου 2009, με την Κάρντιφ Σίτι. να έρχεται αντιμέτωπη σε φιλικό αγώνα με την Σέλτικ.
Εξωτερικοί σύνδεσμοι
Κατηγορία:Στάδια ποδοσφαίρου στην Ουαλία Κατηγορία:Κάρντιφ Σίτι
Χρίστος Ρότσας
Ο Χρίστος Ρότσας είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ την περίοδο 1999-2001.
Βιογραφικά στοιχεία
Ο Χρίστος Ρότσας γεννήθηκε στη Λευκωσία το 1958. Ομιλεί, πέρα από την ελληνική, την αγγλική γλώσσα. Ακολούθησε σπουδές χρηματοοικονομικών στο Institute of Chartered Accountants. Είναι εγκεκριμένος λογιστής-ελεγκτής και επιχειρηματίας.
Πολιτική διαδρομή
Συμμετείχε στις βουλευτικές εκλογές του 1996 στην Εκλογική Περιφέρεια Λευκωσίας με τον συνασπισμό Δημοκρατικός Συναγερμός-Κόμμα Φιλελευθέρων αλλά δεν εξελέγη. Ωστόσο, το 1999, όταν ο βουλευτής του ΔΗΣΥ στην εκλογική περιφέρεια Λευκωσίας, Ουράνιος Ιωαννίδης, διορίστηκε ως Υπουργός Παιδείας, ο πρώτος επιλαχών του κόμματος Χρίστος Ρότσα ανέλαβε καθήκοντα βουλευτή στις 14 Ιανουαρίου 1999 για την Ζ΄ Κοινοβουλευτική Περίοδο.
Συμμετείχε στις βουλευτικές εκλογές του 2016 με τον ΔΗΣΥ αλλά δεν εξελέγη. Από τον Νοέμβριο του 2017 δήλωσε την υποστήριξη του στον Νικόλα Παπαδόπουλο για τις προεδρικές εκλογές του 2018 και αποχώρησε από τον ΔΗΣΥ. Στις 13 Απριλίου 2019 ίδρυσε το κόμμα Πατριωτικό Κίνημα. Το κόμμα συμμετείχε στις ευρωεκλογές του 2019 παίρνοντας ποσοστό 0,22%.
Πηγές
Κατηγορία:Βουλευτές εκλεγμένοι με τον Δημοκρατικό Συναγερμό Κατηγορία:Βουλευτές Λευκωσίας Κατηγορία:Κύπριοι λογιστές Κατηγορία:Κύπριοι επιχειρηματίες Κατηγορία:Βουλευτές Ζ΄ Κοινοβουλευτικής Περιόδου (Κύπρος)
ISO 639:l
Κατηγορία:ISO 639
Molang
Το Molang (κορεάτικα: 몰랑, καταλανικά: Mölang) είναι Γαλλική/Ισπανική/Κορεάτικη προσχολική τηλεοπτική εκπομπή κινουμένων σχεδίων, βασισμένη σε μια ιδέα της Μαρί-Κάρολιν Βίλαντ για τη Millimages. Ο ομότιτλος χαρακτήρας, Μολάνγκ, σχεδιάστηκε αρχικά από την Κορεάτισσα σχεδιάστρια Γιουν Χιε-Τσι το 2010, για τις ανάγκες του ιστολόγιού της. Η εμφάνιση εμότζι με τον χαρακτήρα αυτό και τον Πίου-πίου στην πλατφόρμα KakaoTalk κατέστησε τους δύο δημοφιλείς, και στάθηκε αφορμή να δημιουργηθεί μια σειρά η οποία έκανε πρεμιέρα τον Νοέμβριο του 2015 στο Canal+. Παρά την ανησυχία πολλών συναδέλφων του παραγωγού Ροχ Λένερ (του αγοραστή των δικαιωμάτων του χαρακτήρα παγκοσμίως), οι οποίοι υποστήριζαν ότι το θέμα της σειράς περί αγάπης και φιλίας δεν θα ενδιέφερε τα παιδιά, η σειρά κατέληξε σε επιτυχία, ως μια από τις πιο δημοφιλείς μαζί με άλλες προσχολικές όπως η Πέππα το γουρουνάκι, ενώ η βάση οπαδών της απαρτίζεται από ανηλίκους και ενήλικες. 4 κύκλοι της σειράς συν 9 ειδικά επεισόδια έχουν παραχθεί, ενώ η παραγωγή του επερχόμενου πέμπτου κύκλου βρίσκεται σε εξέλιξη.
Ο Molang είναι ένα ευρηματικό, καλόκαρδο λαγουδάκι και ο κολλητός του,ένα παιχνιδιάρικο κοτοπουλάκι, ο Πίου-πίου, ζουν τις πιο ωραίες περιπέτειες.
Το Molang έχει προβληθεί σε περισσότερες από 190 χώρες και αποτελεί τη ναυαρχίδα εμπορικής δικαιόχρησης (franchise) με εμπορεύματα όπως βιβλία, ρουχισμό, εικόνες GIF, αυτοκόλλητα κι άλλα. Παράλληλα, περιεχόμενο βασιζόμενο στη σειρά για πλατφόρμες κοινωνικής δικτύωσης έχει προσελκύσει εκατομμύρια θεατές.
Παραγωγή
Η δημιουργός της σειράς Μαρί-Κάρολιν Βίλαντ είχε προηγουμένως δουλέψει ως σεναριογράφος και παραγωγός στις σειρές της Millimages Corneil et Bernie, Mon robot et moi και Die Hydronauten. Αν και υποθετικά απουσιάζει ο διάλογος από τη σειρά λόγω μη χρήσης γλώσσας, η Βίλαντ λέει ότι χρησιμοποιείται μια, τα Μολανγκικά, τα οποία χαρακτηρίζει ως μία μίξη Γαλλικών, Ιταλικών και Ρώσικων με λίγες ασυναρτησίες.
Το animation 20 επεισοδίων του πρώτου κύκλου της σειράς έχει παραχθεί από την Insomne Animation Studio, στη Βαρκελώνη.
Προβολή
Η σειρά είναι διαθέσιμη στο Netflix από τον Ιούλιο του 2019, κι έχει προβληθεί από τηλεοπτικούς σταθμούς της Disney στις Ηνωμένες Πολιτείες, την Ιαπωνία, τη Νότια Κορέα και την Ιταλία. Στην Κίνα, όπου τα εμότζι έχουν γίνει γνωστά μέσω του Κινέζικου WeChat, η σειρά έκανε πρεμιέρα στο CCTV-14 στις 29 Ιανουαρίου 2019, κατά τη διάρκεια της εορτής του Κινέζικου νέου έτους. Στην Ελλάδα, η σειρά προβάλλεται μέσω της ΕΡΤ2 και του web tv της από τις 10 Μαρτίου 2020.
Τον Μάρτιο του 2017, η Millimages υπέγραψε συμφωνία με τα αεροπορικά κέντρα Σαρλ ντε Γκωλ και Ορλύ για την προβολή επεισοδίων σε ειδικό χώρο για παιδιά. Τον Ιανουάριο του 2020, υπέγραψε συμφωνία με την Korea Train eXpress και την Airport Railroad Express της Βόρειας Κορέας, για την προβολή επεισοδίων κατά την πραγματοποίηση διαδρομών.
Εμπορεύματα
Η Ncircle Entertainment έχει κυκλοφορήσει δίσκους DVD, με τον καθένα τους να περιέχει όλα τα επεισόδια ενός κύκλου, περιοχής 1. Το DVD του 1ου κυκλοφόρησε στις 15 Αυγούστου 2017, του 2ου στις 3 Απριλίου 2018, και του 3ου στις 3 Δεκεμβρίου 2019. Βιβλία της σειράς έχουν επίσης κυκλοφορήσει, από τη Scholastic, τη γαλλική Père Castor και την Ιταλική Gribaudo (σε συνεργασία με τη RaiCom, θυγατρική του Rai που επίσης προβάλλει τη σειρά). Οι χαρακτήρες της σειράς κάνουν επίσης εμφανίσεις σε περιοδικά του εκδοτικού οίκου DJ Murphy.
Η Click Distribution φέρνει ευθύνη για την παραγωγή κοσμημάτων και αξεσουάρ, η Poetic Brands για ενήλικο καθημερινό ρουχισμό, η Smith & Brooks για παιδικό, και η Roy Lowe & Sons για κάλτσες. Η Blueprint Collections παράγουν κι άλλα αξεσουάρ, και κυρίως γραφική ύλη και τσάντες. Οι Tomy, Jazwares και Whitehouse Leisure δημιουργούν λούτρινες κούκλες, φιγούρες και σετ. Αυτοκόλλητα και μαγνητάκια με τους χαρακτήρες κυκλοφορούν από τη Magnets.com. Η Hype Cards και η Danilo έχουν δημιουργήσει ευχετήριες κάρτες με τους Μολάνγκ και Πίου-Πίου.
Από τις 30 Οκτωβρίου μέχρι τις 10 Δεκεμβρίου του 2019, τα McDonald's στη Γαλλία λάνσαραν καμπάνια για τη σειρά, με διάφορα εμπορεύματα όπως αυτοκόλλητα και ευχητήριες κάρτες περιεχόμενα στα γεύματα Happy Meal, μέσα από 4 θέματα περί βουνών, ερήμου, δάσους και ωκεανού.
Βραβεία και υποψηφιότητες
Στα βραβεία της TV France International για το 2018, το Molang κέρδισε το βραβείο Export για κινούμενα σχέδια. Η διεθνής φήμη που έχει αποκτήσει ο χαρακτήρας οδήγησε στη νίκη του Μολάνγκ ως ο Καλύτερος Χαρακτήρας του 2019 στα Βραβεία Περιεχομένου της Κορέας. Η νίκη παρουσιάστηκε από τον Πρόεδρο της Δημοκρατίας της Κορέας Μουν Τζε-ιν. Η σειρά είχε επίσης βγει ως υποψήφια για τα Διεθνή Βραβεία Έμμυ για Παιδικό Περιεχόμενο στην κατηγορία προσχολικών κινουμένων σχεδίων.
Εξωτερικοί σύνδεσμοι
Κατηγορία:Προσχολικές σειρές κινουμένων σχεδίων Κατηγορία:Γαλλικές τηλεοπτικές σειρές κινουμένων σχεδίων Κατηγορία:Νοτιοκορεατικές τηλεοπτικές σειρές Κατηγορία:Ισπανικές τηλεοπτικές σειρές
Σαιν-Μισέλ-ντε-Μωριέν
Το Σαιν-Μισέλ-ντε-Μωριέν (γαλλικά: Saint-Michel-de-Maurienne) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σαιν-Μισελαίν (γαλλικά: Saint-Michelains).
Όλγα Λοΐζου
Παραπομπές
Κατηγορία:Κύπριοι αθλητές της κολύμβησης
Κατάλογος των μελών X-Men
μικρογραφία|376x376εσ|Μέλη διάφορων ομάδων X-Men. Ακολουθεί ο κατάλογος των μεταλλαγμένων υπερηρώων X-Men, που εμφανίστηκαν στα κόμικς της Marvel Comics, κατά χρονολογική σειρά εμφάνισης.
Charles Francis Xavier
Ο Professor X (πραγματικό όνομα: Charles Francis Xavier) είναι ιδρυτής και αρχηγός της ομάδας μεταλλαγμένων υπερηρώων X-Men. Δημιούργημα του συγγραφέα Σταν Λι και του σκιτσογράφου Τζακ Κίρμπι εμφανίσθηκε για πρώτη φορά στο τεύχος The X-Men #1 (Σεπτέμβριος 1963).
Cyclops
right|150px|thumb|Ο Κύκλωπας κρατάει στα χέρια του την Jean Grey. O Cyclops (πραγματικό όνομα: Scott Summers) είναι δημιούργημα των Σταν Λι και Τζακ Κίρμπι, εμφανίστηκε για πρώτη φορά στο τεύχος The X-Men #1 (Σεπτέμβριος 1963) και αρχικά ονομαζόταν Slim Summers. Στο τρίτο τεύχος της σειράς το όνομά του άλλαξε σε Scott και το "Slim" άρχισε να χρησιμοποιείται ως παρατσούκλι. Ο Scott είναι γιος του Corsair, έχει δύο αδέλφια (Havok και Vulkan), δύο παιδιά (Cable και X-Man) και είναι σύζυγος της Jean Grey.
Όντας ο πρώτος μαθητής που στρατολόγησε ο Καθηγητής Χ και ένα από τα αρχικά μέλη των X-Men, ο Κύκλωπας διατηρεί σχεδόν συνεχή παρουσία στις σειρές που σχετίζονται με τους X-Men. Επίσης, ο χαρακτήρας περιλαμβάνεται σε όλες τις τηλεοπτικές προσαρμογές του κόμικ, ενώ στη σειρά ταινιών X-Men ενσαρκώθηκε από τους ηθοποιούς Τζέιμς Μάρσντεν, Τιμ Πόκοκ και Τάι Σέρινταν.
Ο Κύκλωπας είναι μεταλλαγμένος που διαθέτει τη δύναμη "οπτικών πυρών" που εκπέμπονται από τα μάτια του. Η ενέργεια όμως αυτή φεύγει ανεξέλεγκτα από τα μάτια του, αναγκάζοντάς τον να φοράει συνεχώς γυαλιά και μία ειδική οπτική μάσκα κατά τη διάρκεια της μάχης. Τα γυαλιά και η μάσκα είναι φτιαγμένα από ειδικό ruby quartz κρύσταλλο που εξουδετερώνει τις οπτικές του ακτίνες όταν δεν χρειάζεται να τις χρησιμοποιεί. Οι δυνάμεις του τον κάνουν να δείχνει απρόσιτος και συχνά αντικοινωνικός, ενώ η χρήση τους προϋποθέτει προσοχή, ισχυρή αυτοπειθαρχία και αυτοσυγκράτηση. Αυτά ακριβώς τα χαρακτηριστικά είναι που τον κάνουν ιδανικό ηγέτη των X-Men και ακόμη και σύντροφοί του όπως ο Wolverine που τον έχει αποκαλέσει "υπερμεγέθη πρόσκοπο", παραδέχονται τις αρχηγικές του αρετές.
Jean Grey
Η Jean Grey, χρησιμοποιώντας τα κωδικά ονόματα Marvel Girl και Phoenix, αποτελεί ένα από τα βασικότερα μέλη της ομάδας μεταλλαγμένων X-Men. Είναι δημιούργημα του συγγραφέα Σταν Λι και του σκιτσογράφου Τζακ Κίρμπι, και παρουσιάστηκε για πρώτη φορά στο τεύχος The X-Men #1 (Σεπτέμβριος 1963).
Η Jean Grey είναι μεταλλαγμένη, με πανίσχυρες τηλεπαθητικές και τηλεκινητικές δυνάμεις επιπέδου Ωμέγα, ενώ αποτελεί και την ενσάρκωση της κοσμικής δύναμης του Φοίνικα. Πολλές φορές έχει πεθάνει, με γνωστότερη την αυτοκτονία της μετά την διαφθορά της από την δύναμη του Φοίνικα, στο Dark Phoenix Saga, αλλά εξίσου πολλές φορές έχει αναγεννηθεί. Η Jean αποτελεί σημαντικό πρόσωπο στη ζωή του Καθηγητή Χ, ο οποίος αποτελεί πατρική φιγούρα γι' αυτή και είναι ο μέντοράς της, του Wolverine, με τον οποίο τη συνδέει φιλία και ενδεχομένως λανθάνουσα ερωτική σχέση, της Storm, που αποτελεί την στενότερη φίλη της, και τον Κύκλωπα, με τον οποίο παντρεύτηκε, έπειτα από πολυετή σχέση.
Iceman
Ο Iceman (πραγματικό όνομα: Bobby Drake) εμφανίστηκε για πρώτη φορά τον Σεπτέμβριο του 1963. Έχει την ικανότητα να ελέγχει και να χειραγωγεί τον πάγο. Δημιουργεί πάγο, παγοτσουλήθρες και αμυντικές ασπίδες πάγου. Έχει εξελίξει τα χαρίσματά του σε τέτοιο βαθμό, ώστε είναι ικανός να εξαπολύσει διάφορες επιθέσεις, από ένα βλήμα πάγου έως μια βροχή από χαλάζι. Ο πάγος που σχηματίζει γύρω από το σώμα του τον βοηθά να αυξάνει την σωματική του δύναμη.
Ο Bobby Drake ανακάλυψε την μεταλλαγμένη του δύναμη ενώ βρισκόταν στην αρχή της εφηβείας, όταν ο Ρόκι Μπίσλι επιτέθηκε σε εκείνον και την κοπέλα του, Τζούντι Χάρμον. Ο Μπόμπι πανικοβλήθηκε και δημιούργησε ένα στρώμα πάγου γύρω από από τον Ρόκι. Πιστεύοντας ότι το αγόρι αποτελεί κίνδυνο οι κάτοικοι της κωμόπολης προσπάθησαν να τον λιντσάρουν. Ο Καθηγητής Χ όμως τον έσωσε και αργότερα του έδωσε μία θέση στους X-Men.
Beast
Ο Beast (πραγματικό όνομα: Henry Philip "Hank" McCoy) εμφανίστηκε για πρώτη φορά τον Σεπτέμβριο του 1963. Δημιουργήθηκε από τον συγγραφέα Σταν Λι και από τον σχεδιαστή/συν-συγγραφέα Τζακ Κίρμπι. Η μεταλλαγμένες δυνάμεις του είναι η ταχύτητα, η ευλυγισία, οι οξυμένες αισθήσεις του και η κτηνώδης δύναμή του.
Με την εξυπνάδα και τις επιστημονικές γνώσεις του, ο Beast είναι «το μυαλό» των X-Men. Είναι εξαιρετικός και αναγνωρισμένος επιστήμονας. Έχει γίνει μέλος και των Μυστικών Εκδικητών.
Mimic
Ο Mimic ή Μίμος (πραγματικό όνομα: Calvin Montgomery Rankin) ήταν μέλος των X-Men το 1966, για ένα μικρό χρονικό διάστημα. Ήταν ο πρώτος χαρακτήρας που προστέθηκε στην ομάδα και ο πρώτος X-Man που δεν ήταν μεταλλαγμένος.
Ο Μίμος είναι ικανός να αντιγράφει την γνώση, τις επιδεξιότητες, τις δυνάμεις κάθε ατόμου με μια ορισμένη ποικιλία από τον ίδιο. Συχνά ο Μίμος χάνει τις διπλές ικανότητές του συχνά έξω από την ποικιλία του ιδιοκτήτη, αλλά εξαιτίας της διάρκειας του χρόνου που ξοδεύεται με αυτές, το σώμα του αποκτά μόνιμα τις δυνάμεις των αρχικών πέντε X-Men: Angel, Beast, Cyclops, Iceman και Jean Grey. Έτσι έχει τις δυνάμεις της πτήσης (παρμένες από τα αγγελικά φτερά του Άγγελου), την αυξημένη δύναμη και αντοχή του Beast (ολοκληρωμένη με μεγάλα πόδια και χέρια), οπτικές ακτίνες (λόγω της έλλειψης της βλάβης εγκεφάλου του Κύκλωπα ο Μίμος μπορεί να τις ελέγχει), την διαχείριση της θερμοκρασίας του Iceman, και την τηλεπάθεια της Jean Grey.
Havok
Ο Havok έχει την δύναμη να απορροφά την περιβαλλοντική κοσμική ενέργεια, την επεξεργάζεται και την βγάζει από το σώμα του ως κύματα ενέργειας που ζεσταίνουν τον αέρα το πέρασμά τους μετατρέποντας το σε πλάσμα σε μορφή έκρηξης, με ένα συγκεντρωτικό κυκλικό υπόδειγμα. Αυτά τα κύματα θα βγουν από το σώμα του σε όλες τις κατευθύνσεις αν δεν προσπαθήσει σκοπίμως να τα βάλει στη σωστή κατεύθυνση, συχνά μαζί με το μάκρος των χεριών ου. Αυτό έχει ως αποτέλεσμα ένα εξαιρετικό είδος καταστρεπτικής δύναμης. Είναι άνοσος στις ενάντιες δυνάμεις σχεδόν όλων των ειδών ακτινοβολίας και ζέστης. Στο παρελθόν δεν ήταν ολοκληρωτικά ικανός να ελέγξει την ικανότητα αυτή, γεγονός τον οποίο έκανε επικίνδυνο για τους γύρω του αν δεν φορούσε μια ειδική περιοριστική στολή που είναι εξοπλισμένη με ειδικούς αισθητήρες για τη μέτρηση και τον έλεγχο της δύναμής του. Ο Havok είναι άνοσος στις δικές του δυνάμεις και σε αυτές του αδερφού του Σκοτ. Αντιστέκεται αλλά δεν είναι άνοσος στις δυνάμεις του Vulcan.
Ο Λούκας Τιλ απεικόνισε τον Havok στη σειρά ταινιών X-Men.
Wolverine
thumb|right|150px|To εξώφυλλο του Wolverine: Origins #1
Ο Wolverine (πραγματικό όνομα: James Howlett ή Logan) είναι γνωστός για την χαρακτηριστική άνετη συμπεριφορά του και τα αδαμάντινα νύχια του. Είναι δημιούργημα του Λεν Γουάιν, ενώ ο σχεδιασμός του ανήκει στον Τζον Ρομίτα.
Ο Wolverine διαθέτει έντονες ζωικές αισθήσεις, την ενίσχυση των φυσικών ικανοτήτων, τρία ανασυρόμενα νύχια των οστών σε κάθε χέρι και ένα παράγοντα αυτοθεραπείας που του επιτρέπει να αναρρώσει από σχεδόν κάθε τραύμα, ασθένεια ή τοξίνη με επιταχυνόμενο ρυθμό. Ο παράγοντας επούλωσης επιβραδύνει επίσης τη διαδικασία γήρανσης του, παρέχοντάς του τη δυνατότητα να ζήσει πέρα από την κανονική διάρκεια ζωής του ανθρώπου. Τον ισχυρό αυτόν παράγοντα επούλωσης απέκτησε στο πρόγραμμα Weapon X, με την συγκόλληση ενός σχεδόν άφθαρτου κράμα μετάλλου, του αδαμάντιου, στον σκελετό και τα νύχια του, χωρίς να τον σκοτώσει λόγω της ταχύτατης ίασης του σώματός του. Πιο συχνά απεικονίζεται ως μέλος των X-Men, της Alpha Flight, ή αργότερα των Εκδικητών.
Ο χαρακτήρας εμφανίστηκε για πρώτη φορά στο τελευταίο καρέ του περιοδικού The Incredible Hulk #180 (η πρώτη πλήρης εμφάνισή του είναι στο τεύχος #181, Νοέμβριος 1974).
Colossus
Ο Colossus (πραγματικό όνομα: Pyotr Nikolayevich Rasputin) είναι δημιούργημα του συγγραφέα Λεν Γουάιν και του εικονογράφου Ντέιβ Κόκρουμ, έκανε την πρώτη του εμφάνιση στο Giant Size X-Men #1 (Μάιος 1975). Οι ηθοποιοί Ντάνιελ Κάντμορ και Στέφαν Κάπισιτς απεικόνισαν τον Colossus στη σειρά ταινιών X-Men.
Ο Colossus χαρακτηρίζεται ως ο δυνατότερος ήρωας της ομάδας των X-Men, επειδή η μετάλλαξή του του επιτρέπει να μεταμορφώνει τον εαυτό του σε μια δυνατή μεταλλική μορφή. Ακόμα και χωρίς τις δυνάμεις του, διατηρεί μια σωματικά επιβλητική φιγούρα.
Storm
Η Storm (πραγματικό όνομα: Ororo Munroe) είναι δημιούργημα του συγγραφέα Λεν Γουάιν και του σκιτσογράφου Ντέιβ Κόκρουμ, έκανε την πρώτη της εμφάνιση στο τεύχος Giant-Size X-Men #1 (Μάιος 1975) και έκτοτε αναδείχθηκε σε μία από τις πιο δημοφιλής έγχρωμες ηρωίδες των αμερικανικών κόμικς. Έχοντας διαπρέψει ως αρχηγός της ομάδας μεταλλαγμένων ηρώων X-Men, η Storm έχει στεφθεί βασίλισσα του φανταστικού έθνους της Wakanda, τίτλο που απέκτησε από το γάμο της με τον Black Panther.
Ως μεταλλαγμένη, η Storm κατέχει τη δύναμη να ελέγχει όλα τα στοιχεία του καιρού και μπορεί να πετάει με μεγάλες ταχύτητες. Στη σειρά ταινιών X-Men, την Storm ενσάρκωσαν οι ηθοποιοί Χάλι Μπέρι και Αλεξάντρα Σιπ.
Nightcrawler
Ο Nightcrawler (πραγματικό όνομα: Kurt Wagner) είναι δημιούργημα του συγγραφέα Λεν Γουάιν και του σκιτσογράφου Ντέιβ Κόκρουμ παρουσιάστηκε για πρώτη φορά στο τεύχος Giant-Size X-Men #1 (Μάιος 1975). Ο Κόκρουμ είχε σχεδιάσει τον Nightcrawler με σκοπό να τον εντάξει στη Λεγεώνα της Δικαιοσύνης της εταιρίας DC Comics, αλλά η μετακίνησή του στη Marvel άλλαξε τη μοίρα του ήρωα.
Γεννημένος στη Γερμανία, ο Nightcrawler είναι μεταλλαγμένος και διαθέτει υπερφυσική ευλυγισία και την ικανότητα να τηλεμεταφέρεται. Η μετάλλαξή του επίσης αφορά στην εμφάνισή του: το δέρμα του είναι βαθύ μπλε, διαθέτει κίτρινα μάτια, ουρά και τρία δάχτυλα στα άκρα. Στη δαιμονική του εμφάνιση αποδίδεται ο κλειστός του χαρακτήρας, αλλά και η έντονη εμμονή του με τον καθολικισμό.
Ο Nightcrawler έχει συνεχή παρουσία στους τίτλους που αφορούν τους X-Men, έχει εμφανιστεί στις τηλεοπτικές προσαρμογές της σειράς, ενώ επίσης ενσαρκώθηκε στη μεγάλη οθόνη από τους Άλαν Κάμινγκ και Κόντι Σμιτ-ΜακΦι στη σειρά ταινιών X-Men.
Kitty Pryde
Η Kitty Pryde πρωτοεμφανίστηκε στο Uncanny X-Men #129 (Ιανουάριος 1980). Είναι δημιούργημα του συγγραφέα και καλλιτέχνη Τζον Μπερν και του Κρις Κλέρμοντ.
Ως μεταλλαγμένη, η Kitty διαθέτει μια ικανότητα "φάσης" που της επιτρέπει, καθώς και σε αντικείμενα και ανθρώπους που βρίσκεται σε επαφή, να γίνονται άυλοι. Επίσης αυτή η δύναμη διαταράσσει οποιοδήποτε ηλεκτρικό πεδίο περνά και της επιτρέπει να αιωρείται.
Emma Frost
H Emma Frost εμφανίστηκε για πρώτη φορά στο τεύχος #129 των Uncanny X-Men (Ιανουάριος 1980). Είναι δημιούργημα του συγγραφέα Κρις Κλέρμοντ και του εικονογράφου και συγγραφέα Τζον Μπερν.
Η Emma είναι μεταλλαγμένη, προικισμένη με ισχυρές τηλεπαθητικές δυνάμεις. Υπό τον τίτλο Λευκή Βασίλισσα (White Queen) αποτέλεσε έναν επικίνδυνο εχθρό των X-Men ως μέλος μίας ομάδας κακοποιών υπό την ονομασία Λέσχη της Κολάσεως. Αργότερα, η Emma άλλαξε στρατόπεδο και έγινε μέλος των X-Men, ενώ ανέπτυξε συναισθηματική σχέση με τον αρχηγό της ομάδας, Scott Summers.
Rogue
H Rogue (πραγματικό όνομα: Anna-Marie) είναι δημιούργημα του συγγραφέα Κρις Κλέρμοντ και του σκιτσογράφου Μάικλ Γκόλντεν, πρωτοεμφανίστηκε στο Avengers Annual # 10 (Αύγουστος 1981). Σε μεγαλύτερο βαθμό από τους περισσότερους μεταλλαγμένους, η Rogue θεωρεί τις δυνάμεις της κατάρα. Ακούσια απορροφά τις αναμνήσεις, το φυσικό σθένος, και στην περίπτωση των προσώπων με υπερδυνάμεις, τις ικανότητες οποιουδήποτε αγγίζει. Αυτή η θανατηφόρα δύναμη την εμποδίζει να έρθει σε φυσική επαφή με τους άλλους, συμπεριλαμβανομένου και του για χρόνια συντρόφου της, Gambit.
Με καταγωγή από το Μισισίπι, είναι η αυτοαποκαλούμενη "Νότια Καλλονή" (Southern Belle) των X-Men. Όντας φυγάς, υιοθετήθηκε από την Mystique, την τότε αρχηγό της Αδελφότητας των Κακών Μεταλλαγμένων, αλλά στράφηκε στους X-Men, όταν οι συνέπειες από την επαναλαμβανόμενη χρήση της μεταλλαγμένης της δύναμης -συγκεκριμένα η μόνιμη απορρόφηση της ψυχής της Ms. Marvel και των δυνάμεων των Kree- απείλησαν την ψυχική της υγεία. Το σήμα κατατεθέν της είναι συχνά μια άσπρη τούφα στα καστανά μαλλιά της.
Η Rogue είναι ένα από τα πιο δημοφιλή και συνεπή μέλη των X-Men από τη δεκαετία του 1880. Εμφανίστηκε σε όλες τις σειρές κινουμένων σχεδίων των X-Men και σε ορισμένα βιντεοπαιχνίδια. Στη σειρά ταινιών X-Men την υποδύεται ηθοποιός Άννα Πάκουιν.
Gambit
Ο Gambit (πραγματικό όνομα: Remy LeBeau) είναι δημιούργημα του συγγραφέα Κρις Κλέρμοντ και των σκιτσογράφων Τζιμ Λι και Μάικ Κόλινς, και πρωτοεμφανίστηκε στο The Uncanny X-Men #266. (Αύγουστος 1990). Μέχρι και το 2007, υπήρξαν δύο απόπειρες έναρξης δικών του σειρών κόμικς, μια από το 1998 μέχρι και το 2001, και μια το 2004 με 2005. Είχε επίσης, δύο μίνι σειρές (το 1993 και το 1997) και πρωταγωνίστησε στη σειρά που αντικατέστησε τον τίτλο X-Force, γνωστή ως Gambit & The Externals (1995).
Ως μεταλλαγμένος, ο Gambit διαθέτει την ικανότητα να ελέγχει την κινητική ενέργεια. Είναι επίσης, εξαιρετικά ικανός στη ρίψη τραπουλόχαρτων που αποτελούν και το σήμα κατατεθέν του), στη μάχη σώμα με σώμα και στη χρήση του κονταριού.
Όντας επαγγελματίας κλέφτης, λίγα μέλη των X-Men του έδειξαν εμπιστοσύνη όταν εισχώρησε στην ομάδα, κάτι που προκαλούσε εντάσεις ανάμεσα στον ίδιο και τη για χρόνια σύντροφό του, και συνάδελφο στους X-Men, Rogue. Η κατάσταση χειροτέρεψε, όταν αποκαλύφθηκε η συνεργασία του με τον Mister Sinister, εχθρό των X-Men (αν και τότε ο Gambit δεν είχε ακόμη μπει στην ομάδα). Ωστόσο, μερικά μέλη κατάλαβαν ότι ο Gambit ζητά ειλικρινά συγχώρεση και τον δέχτηκαν πίσω στην ομάδα. Ο Gambit αυτοαποκαλείται ο "γυναικάς" των X-Men, αν και με το πέρασμα των χρόνων έχει δείξει μια πιο ευαίσθητη πλευρά του εαυτού του, κυρίως στην αγαπημένη του, τη Rogue. Είναι υπερήφανος για τη νότια καταγωγή του, από τη Νέα Ορλεάνη της Λουιζιάνα και μιλά με έντονη Κατζούν προφορά. Συνήθιζε να είναι μανιώδης καπνιστής, μαζί με τον Wolverine. Ωστόσο, με την αντικαπνιστική πολιτική της Marvel, η συνήθεια αυτή φαίνεται να έχει εξαφανιστεί.
Ο Gambit έχει εμφανιστεί σε όλες τις σειρές κινουμένων σχεδίων των X-Men, καθώς και στα περισσότερα βιντεοπαιχνίδια. Εμφανίστηκε στην ταινία X-Men η Αρχή: Γούλβεριν, όπου τον υποδύθηκε ο ηθοποιός Τέιλορ Κιτς.
Mastermind
Ο Mastermind (πραγματικό όνομα: Jason Wyngarde) ήταν ένας μεταλλαγμένος με τη δύναμη να δημιουργεί σύνθετες τηλεπαθητικές ψευδαισθήσεις. Ήταν ιδρυτικό μέλος της πρώτης Αδελφότητας των Κακών Μεταλλαγμένων και αργότερα ένα δοκιμαστικό μέλος των Λόρδων Καρδινάλιων και του Hellfire Club, όπου έπαιξε έναν σημαντικό όλο στο The Dark Phoenix Saga.
Οι μεταλλαγμένες δυνάμεις του Mastermind είναι οι ψευδαισθήσεις. Μπορεί να προκαλέσει ψυχολογικά άλλους ανθρώπους να δουν, να ακούσουν, να αισθανθούν, να μυρίσουν, και/ή να γευτούν πράγματα που δεν υπάρχουν στην πραγματικότητα. Μπορεί επίσης να προκαλέσει στους ανθρώπους να αισθανθούν πράγματα με τέτοιους τρόπους που δεν θα μπορούσαν φυσικά. Για παράδειγμα, μπορεί να κάνει τον εαυτό του να μοιάζει και να ακούγεται σαν διαφορετικό άτομο, ή να μοιάζει ή να αισθάνεται σαν τοίχος, ή ακόμα να είναι αόρατος. Για αυτή η δουλειά αυτοί οι άνθρωποι πρέπει να είναι μέσα σε μια ποικιλία των δυνάμεών του. Με φανταστικές ενισχύσεις ο Mastermind μπορεί να προκαλέσει μόνο ένα άτομο ανάμεσα σε πολλά που είναι παρών να δει τις ψευδαισθήσεις του. Είναι ακόμα ικανός να επηρεάσει και ισχυρούς τηλεπαθητικούς όπως είναι ο Καθηγητής Χ και η Jean Grey.
Scarlet Witch
H Scarlet Witch (πραγματικό όνομα: Wanda Maximoff) πρωτοεμφανίστηκε στο The X-Men #4 το Μάρτιο του 1964. Δημιουργήθηκε από τον Σταν Λι και από τον Τζακ Κίρμπι. Είναι η δίδυμη αδελφή του Quicksilver και θεωρούνταν κόρη του Magneto και ετεροθαλής αδελφή της Polaris. Στα μέσα της δεκαετίας του 2010 αποκαλύφθηκε ότι δεν ήταν κόρη του Magneto ή μεταλλαγμένη και οι δυνάμεις της οφείλονταν σε πειράματα του High Evolutionary.
Η Scarlet Witch έχει τη δυνατότητα να χειρίζεται την πιθανότητα μέσω των hex της ή σφαίρες hex. Τα hexes έχουν σχετικά μικρή εμβέλεια και είναι περιορισμένα στο οπτικό της πεδίο. Η δημιουργία ενός hex απαιτεί μια χειρονομία και συγκέντρωση στο μέρος της. Εάν γίνουν υπερ-εκτεταμένα τα hex της Wanda μπορούν να γυρίσουν σε αυτήν, προκαλώντας πιθανότητα στη δουλειά ενάντια στις ευχές της ή μπορεί να καταστρέψει προηγούμενα hex.
Σύμφωνα με τον συγγραφέα Κερτ Μπουσιέκ οι δυνάμεις της Κόκκινης Μάγισσας ήταν στην πραγματικότητα μια ικανότητα να χειρίζεται το χάος και την μαγεία που ενεργοποιήθηκαν όταν γεννήθηκε.
Η Scarlet Witch έχει εμφανιστεί σε πολλές σειρές κινουμένων σχεδίων, βιντεοπαιχνίδια, κόμικς και εμπορικές φιγούρες ή κάρτες.